Author: Simoncicova Iveta
Last saved by: Varos Juraj

Príloha č. 3

Analýza vplyvov na podnikateľské prostredie 
(vrátane testu MSP)

Materiál bude mať vplyv s ohľadom na veľkostnú kategóriu podnikov:

☐ | iba na MSP (0 - 249 zamestnancov)
☐ | iba na veľké podniky (250 a viac zamestnancov)
☒ | na všetky kategórie podnikov

3.1 Dotknuté podnikateľské subjekty
 - z toho MSP

Uveďte, aké podnikateľské subjekty budú predkladaným návrhom ovplyvnené.
Aký je ich počet?

1. Predpokladá sa vplyv na zamestnávateľov, ktorí prevádzkujú svoju činnosť prostredníctvom chránených dielní alebo chránených pracovísk. Podľa súčasného právneho stavu sa príspevok poskytuje na základe žiadosti a na základe preukázaných vynaložených nákladov. Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, v takých prípadoch vyžaduje uzatvorenie zmluvy medzi prijímateľom a užívateľom príspevku. 
K 31.12.2015 malo priznané postavenie chránenej dielne/chráneného pracoviska 7 243 zamestnávateľov a SZČO.
2. Návrh zákona môže mať vplyv na zamestnávateľov, ktorí v dôsledku navrhovanej úpravy podmienok v § 6 ods. 2 písm. a) budú častejšie s UoZ uzatvárať dohodu o pracovnej činnosti/dohodu o vykonaní práce na kratšie obdobie, v úhrne 40 kalendárnych dní v roku. Nepriamo môže mať na zamestnávateľov vplyv aj úprava v súvislosti s navrhovaným zrušením súbehu vykonávania absolventskej praxe, aktivačnej činnosti alebo dobrovoľníckej služby uchádzača o zamestnanie s vykonávaním zárobkovej činnosti na základe dohody mimo pracovného pomeru.

3.2 Vyhodnotenie konzultácií
       - z toho MSP

Uveďte, akou formou (verejné alebo cielené konzultácie a prečo) a s kým bol návrh konzultovaný.
Ako dlho trvali konzultácie?
Uveďte hlavné body konzultácií a výsledky konzultácií.

Pripomienkovanie predbežnej informácie k návrhu zákona prebehlo v období 10.-15.10.2016. O konzultácie prejavili záujem Klub 500 a Slovak Business Agency (SBA). Konzultácie s dotknutými subjektmi sa uskutočnili dňa 19.10.2016 na úrovni štátneho tajomníka.
Výsledky konzultácií:
Klub 500 bez pripomienok a alternatívnych návrhov.
SBA predložilo nasledovné alternatívne návrhy:
1.	K § 6 ods. 2 písm. a) - dohoda podľa Zákonníka práce obmedzená na 40 dní v roku – navrhujeme prehodnotiť rozsah navrhovaných 40 dní na základe podložených dát, nakoľko nepovažujeme 40 dní v roku za dostatočných pre UoZ na udržanie pracovných návykov;
Vyjadrenie predkladateľa: MPSVR SR považuje navrhovaný rozsah 40 kalendárnych dní za dostatočný na účel dosiahnutia cieľa navrhovanej úpravy, t.j. získania možnosti UoZ občasného privyrobenia si, či udržania pracovných návykov.
2.	K § 6 ods. 2 písm. a) 1. bod - vylúčenie možnosti zárobkovej činnosti u zamestnávateľa, ktorý UoZ odmietol zobrať do zamestnania počas predchádzajúcich 6 mesiacov – vypustiť, t.j. zachovanie súčasného stavu, resp. nastavenie konkrétnejších parametrov, ktoré nepostihnú tých zamestnávateľov, zo strany ktorých k špekulatívnosti nedochádza (príklady sme uviedli v rámci konzultácií, napr.
a.	skrátenie lehoty obmedzenia na predchádzajúce 3 mesiace odkedy odmietol UoZ zobrať do zamestnania a uznanie možnosti identifikácie štruktúrnych zmien v potrebách zamestnávateľa a jeho požiadavkách na pracovnú silu,
b.	vyňatie z vylúčenia UoZ, ktorého zamestnávateľ neprijal z dôvodu obsadenia ponúkaného pracovného miesta v priebehu mesiaca odkedy sa UoZ o pracovné miesto uchádzal, inou osobou);
Vyjadrenie predkladateľa: MPSVR SR je toho názoru, že nastavenie konkrétnejších parametrov v zmysle návrhu (napr. zisťovanie štruktúrnych zmien u zamestnávateľa, resp. zisťovanie, či ide o to isté pracovné miesto) by zvýšilo administratívnu záťaž na strane úradov, ako aj na strane samotných zamestnávateľov.
3.	K § 51 ods. 4 a § 52a ods. 2 - zrušenie súbehu zárobkovej činnosti a vykonávania absolventskej praxe alebo aktivačnej činnosti formou dobrovoľníckej služby – zaviesť takéto zrušenie súbehu len u jedného-totožného zamestnávateľa;
Vyjadrenie predkladateľa: MPSVR SR sa nestotožňuje s predloženým návrhom. Absolventská prax, dobrovoľnícka služba, ako aj aktivačná činnosť sú určené pre cieľové skupiny UoZ, ktoré nenachádzajú priame uplatnenie na trhu práce z dôvodu nedostatočných odborných zručností, praktických skúseností, resp. pracovných návykov. okrem toho máme na zreteli najmä skutočnosť, žer nácvik týchto zručností a praktických skúseností, resp. získavanie pracovných návykov pre potreby trhu práce sa uzatvárajú formou dohody, t.j. prijatia obojstranných záväzkov, pričom sa predpokladá aktivácia tejto cieľovej skupiny pre potreby jej budúceho umiestnenia na trhu práce. Pri uplatnení súbehu týchto nástrojov s dohodami o práci vykonávaných mimo pracovného pomeru vzniká riziko neplnenia týchto záväzkov.

3.3 Náklady regulácie
      - z toho MSP

3.3.1 Priame finančné náklady
Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.

Marginálny vplyv.

3.3.2 Nepriame finančné náklady
Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.

Bez vplyvu.

3.3.3 Administratívne náklady
Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.

1. Zvýšené náklady môžu vzniknúť dotknutým subjektom v súvislosti so spísaním písomnej dohody o poskytnutí príspevku. Doteraz sa príspevok poskytuje na základe žiadosti a na základe preukázaných vynaložených nákladov. Zavedenie písomnej dohody na účel poskytovania príspevku na prevádzkové náklady chránenej dielne alebo chráneného pracoviska a na úhradu nákladov na dopravu zamestnancov (§ 60), je podmienené zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.
2. Návrh zákona môže mať vplyv na zvýšené administratívne náklady zamestnávateľov, ktorí v dôsledku navrhovanej úpravy podmienok v § 6 ods. 2 písm. a) budú častejšie s UoZ uzatvárať dohodu o pracovnej činnosti/dohodu o vykonaní práce na kratšie obdobie, v úhrne 40 kalendárnych dní v roku.

3.3.4 Súhrnná tabuľka nákladov regulácie

| Náklady na 1 podnikateľa | Náklady na celé podnikateľské prostredie
Priame finančné náklady | 0 | 0
Nepriame finančné náklady | 0 | 0
Administratívne náklady | 0 | 0
Celkové náklady regulácie | 0 | 0

V oboch uvedených príkladoch považujeme výšku administratívnych nákladov za zanedbateľnú, z toho dôvodu sa nevyčíslujú. Okrem toho, v prípade uzatvárania dohôd na účel poskytnutia príspevku podľa § 60 zákona o službách zamestnanosti náklady bude znášať úrad práce, sociálnych vecí a rodiny.

3.4 Konkurencieschopnosť a správanie sa podnikov na trhu
       - z toho MSP

Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.
Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.
Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?
Ovplyvňuje prístup k financiám? Ak áno, ako?

Bez vplyvu.

3.5 Inovácie 
       - z toho MSP

Uveďte, ako podporuje navrhovaná zmena inovácie.
Zjednodušuje uvedenie alebo rozšírenie nových výrobných metód, technológií a výrobkov na trh?
Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).
Podporuje vyššiu efektivitu výroby/využívania zdrojov? Ak áno, ako?
Vytvorí zmena nové pracovné miesta pre zamestnancov výskumu a vývoja v SR?

Bez vplyvu.